Þann 1. desember var Háskólatorg afhent Háskóla Íslands . ÍAV ásamt arkitektastofunum Hornsteinum arkitektum og TIS teiknistofu urðu hlutskarpastir í lokaðri samkeppni verktaka og hönnuða um Háskólatorg sem fram fór sumarið 2005 . Í framhaldi af því var gengið til samninga og í apríl 2006 hófu Íslenskir aðalverktakar framkvæmdir . Háskólatorg er samheiti tveggja bygginga ásamt tengibyggingu sem hlotið hafa nöfnin Háskólatorg , Gimli og Tröð . Heildar flatarmál bygginganna er tæpir 10.000 fermetrar . Verklok síðari áfanga verða í lok febrúar n.k . Háskólatorg verður vinnustaður á þriðja hundrað starfsmanna deilda og þjónustustofnana og verða þar rúmlega 1.500 stúdentar við nám og störf . Daglega munu nokkur hundruð gesta heimsækja Háskólatorg . Háskólatorg leysir úr brýnni þörf Háskólans fyrir vinnuaðstöðu starfsmanna og nemenda . Í báðum byggingunum er gert ráð fyrir les - og vinnuaðstöðu fyrir á fjórða hundrað stúdenta í grunn - og framhaldsnámi úr öllum deildum skólans . Allt innra fyrirkomulag í nýbyggingunum einkennist af miklum sveigjanleika til að þjóna óskum á hverjum tíma um tengsl og samþættingu , eða þegar starfsemi breytist . Íslenskir aðalverktakar óska nemendum og starfsfólki til hamingju með áfangann .